nibzard/narodne-novine-full-text-markdown huggingface dataset:
### NN 11/2015 (30.1.2015.), Odluka o davanju suglasnosti na Izmjene Statuta Agencije za kvalitetu i akreditaciju u zdravstvu i socijalnoj skrbi

VLADA REPUBLIKE HRVATSKE

215

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/2011 i 119/2014), a u vezi s člankom 42. podstavkom 1. Zakona o kvaliteti zdravstvene zaštite i socijalne skrbi (»Narodne novine«, broj 124/2011), Vlada Republike Hrvatske je na sjednici održanoj 29. siječnja 2015. godine donijela

ODLUKU

O DAVANJU SUGLASNOSTI NA IZMJENE STATUTA AGENCIJE ZA KVALITETU I AKREDITACIJU U ZDRAVSTVU I SOCIJALNOJ SKRBI

I.

Daje se suglasnost na Izmjene Statuta Agencije za kvalitetu i akreditaciju u zdravstvu i socijalnoj skrbi, koje je Upravno vijeće Agencije za kvalitetu i akreditaciju u zdravstvu i socijalnoj skrbi donijelo na sjednici održanoj 27. siječnja 2015. godine.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/15-04/14

Urbroj: 50301-04/04-15-4

Zagreb, 29. siječnja 2015.

Predsjednik

Zoran Milanović, v. r.
### NN 11/2015 (30.1.2015.), Odluka o davanju suglasnosti na Izmjene i dopune Statuta Hrvatskih voda

VLADA REPUBLIKE HRVATSKE

216

Na temelju članka 191. stavka 2. Zakona o vodama (»Narodne novine«, br. 153/2009, 63/2011, 130/2011, 56/2013 i 14/2014) i članka 31. stavka 2. Zakona o Vladi Republike Hrvatske (»Narodne novine«, br. 150/2011 i 119/2014), Vlada Republike Hrvatske je na sjednici održanoj 29. siječnja 2015. godine donijela

ODLUKU

O DAVANJU SUGLASNOSTI NA IZMJENE I DOPUNE STATUTA HRVATSKIH VODA

I.

Daje se suglasnost na Izmjene i dopune Statuta Hrvatskih voda, koje je Upravno vijeće Hrvatskih voda donijelo na 26. sjednici održanoj 24. studenoga 2014. godine.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/15-04/21

Urbroj: 50301-05/25-15-2

Zagreb, 29. siječnja 2015.

Predsjednik

Zoran Milanović, v. r.
### NN 11/2015 (30.1.2015.), Odluka o izmjeni Odluke o koncesiji u svrhu gospodarskog korištenja pomorskog dobra radi obavljanja djelatnosti uzgoja školjaka u Limskom zaljevu

VLADA REPUBLIKE HRVATSKE

218

Na temelju članka 19. stavka 3. Zakona o pomorskom dobru i morskim lukama (»Narodne novine«, br. 158/2003, 100/2004, 141/2006, 38/2009 i 123/2011), a u vezi sa člankom 40. stavkom 3. Zakona o koncesijama (»Narodne novine«, broj 143/2012), te članka 31. stavka 2. Zakona o Vladi Republike Hrvatske (»Narodne novine«, br. 150/2011 i 119/2014), Vlada Republike Hrvatske je na sjednici održanoj 29. siječnja 2015. godine donijela

ODLUKU

O IZMJENI ODLUKE O KONCESIJI U SVRHU GOSPODARSKOG KORIŠTENJA POMORSKOG DOBRA RADI OBAVLJANJA DJELATNOSTI UZGOJA ŠKOLJAKA U LIMSKOM ZALJEVU

I.

U Odluci o koncesiji u svrhu gospodarskog korištenja pomorskog dobra radi obavljanja djelatnosti uzgoja školjaka u Limskom zaljevu (»Narodne novine«, br. 88/2011 i 40/2012), riječi: »trgovačkom društvu Riviera Adria d.d., Poreč, Stancija Kaligari 1, Poreč« zamjenjuju se riječima: »trgovačkom društvu Valamar Riviera d.d., Stancija Kaligari 1, Poreč«.

II.

Zadužuje se društvo Valamar Riviera d.d. da u roku 30 dana od dana stupanja na snagu ove Odluke, dostavi ovjerenu zadužnicu na iznos od dvije godišnje naknade za stalni dio koncesijske naknade u ukupnom iznosu od 9.992,80 kuna, u korist Ministarstva pomorstva, prometa i infrastrukture kao instrument osiguranja naplate naknade za koncesiju, a koja čini prilog Dodatku Ugovora o koncesiji iz točke III. ove Odluke.

Ako društvo Valamar Riviera d.d. ne dostavi ovjerenu zadužnicu u iznosu i u roku iz stavka 1. ove točke, neće se potpisati Dodatak Ugovoru o koncesiji iz točke III. ove Odluke.

III.

Na temelju ove Odluke ovlašćuje se ministar pomorstva, prometa i infrastrukture da sklopi Dodatak Ugovoru o koncesiji u svrhu gospodarskog korištenja pomorskog dobra radi obavljanja djelatnosti uzgoja školjaka u Limskom zaljevu s Ovlaštenikom koncesije iz točke I. ove Odluke u roku 90 dana od dana donošenja ove Odluke.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/15-04/22

Urbroj: 50301-05/18-15-2

Zagreb, 29. siječnja 2015.

Predsjednik

Zoran Milanović, v. r.
### NN 11/2015 (30.1.2015.), Odluka o izmjeni Odluke o korištenju rezidencijalnih objekata u vlasništvu Republike Hrvatske

VLADA REPUBLIKE HRVATSKE

219

Na temelju članka 8. i članka 31. stavka 2. Zakona o Vladi Republike Hrvatske (»Narodne novine«, br. 150/2011 i 119/2014), Vlada Republike Hrvatske je na sjednici održanoj 29. siječnja 2015. godine donijela

ODLUKU

O IZMJENI ODLUKE O KORIŠTENJU REZIDENCIJALNIH OBJEKATA U VLASNIŠTVU REPUBLIKE HRVATSKE

I.

U Odluci o korištenju rezidencijalnih objekata u vlasništvu Republike Hrvatske (»Narodne novine«, broj 151/2014), u točki I. podtočka 1. briše se.

Dosadašnje podtočke 2. i 3. postaju podtočke 1. i 2.

II.

Ova Odluka stupa na snagu prvoga dana od dana objave u »Narodnim novinama«.

Klasa: 022-03/15-04/27

Urbroj: 50301-09/09-15-3

Zagreb, 29. siječnja 2015.

Predsjednik

Zoran Milanović, v. r.
### NN 11/2015 (30.1.2015.), Rješenje o razrješenju vršiteljice dužnosti ravnatelja Hrvatskog zavoda za zdravstveno osiguranje

VLADA REPUBLIKE HRVATSKE

220

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/2011 i 119/2014), članka 106. stavka 2. Zakona o obveznom zdravstvenom osiguranju (»Narodne novine«, br. 80/2013 i 137/2013) i članka 31. stavka 2. Statuta Hrvatskog zavoda za zdravstveno osiguranje (»Narodne novine«, br. 18/2009, 33/2010, 8/2011, 18/2013 i 1/2014), Vlada Republike Hrvatske je na sjednici održanoj 22. siječnja 2015. godine donijela

RJEŠENJE

O RAZRJEŠENJU VRŠITELJICE DUŽNOSTI RAVNATELJA HRVATSKOG ZAVODA ZA ZDRAVSTVENO OSIGURANJE

Razrješuje se TATJANA PRENĐA TRUPEC dužnosti vršiteljice dužnosti ravnatelja Hrvatskog zavoda za zdravstveno osiguranje.

Klasa: 080-02/15-02/13

Urbroj: 5030115/1-15-02

Zagreb, 22. siječnja 2015.

Predsjednik

Zoran Milanović, v. r.
### NN 11/2015 (30.1.2015.), Rješenje o imenovanju ravnateljice Hrvatskog zavoda za zdravstveno osiguranje

VLADA REPUBLIKE HRVATSKE

221

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/2011 i 119/2014), članka 106. stavka 2. Zakona o obveznom zdravstvenom osiguranju (»Narodne novine«, br. 80/2013 i 137/2013) i članka 31. stavka 2. Statuta Hrvatskog zavoda za zdravstveno osiguranje (»Narodne novine«, br. 18/2009, 33/2010, 8/2011, 18/2013 i 1/2014), Vlada Republike Hrvatske je na sjednici održanoj 22. siječnja 2015. godine donijela

RJEŠENJE

O IMENOVANJU RAVNATELJICE HRVATSKOG ZAVODA ZA ZDRAVSTVENO OSIGURANJE

Imenuje se TATJANA PRENĐA TRUPEC ravnateljicom Hrvatskog zavoda za zdravstveno osiguranje.

Klasa: 080-02/15-01/15

Urbroj: 5030115/1-15-02

Zagreb, 22. siječnja 2015.

Predsjednik

Zoran Milanović, v. r.
### NN 11/2015 (30.1.2015.), Rješenje o razrješenju vršitelja dužnosti zamjenika ravnatelja Hrvatskog zavoda za zdravstveno osiguranje

VLADA REPUBLIKE HRVATSKE

222

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/2011 i 119/2014), članka 110. stavka 3. Zakona o obveznom zdravstvenom osiguranja (»Narodne novine«, br. 80/2013 i 137/2013) i članka 44. stavka 3. Statuta Hrvatskog zavoda za zdravstveno osiguranje (»Narodne novine«, br. 18/2009, 33/2010, 8/2011, 18/2013 i 1/2014), Vlada Republike Hrvatske je na sjednici održanoj 22. siječnja 2015. godine donijela

RJEŠENJE

O RAZRJEŠENJU VRŠITELJA DUŽNOSTI ZAMJENIKA RAVNATELJA HRVATSKOG ZAVODA ZA ZDRAVSTVENO OSIGURANJE

Razrješuje se DAVOR KATAVIĆ dužnosti vršitelja dužnosti zamjenika ravnatelja Hrvatskog zavoda za zdravstveno osiguranje.

Klasa: 080-02/15-02/14

Urbroj: 5030115/1-15-02

Zagreb, 22. siječnja 2015.

Predsjednik

Zoran Milanović, v. r.
### NN 11/2015 (30.1.2015.), Rješenje o imenovanju zamjenika ravnateljice Hrvatskog zavoda za zdravstveno osiguranje

VLADA REPUBLIKE HRVATSKE

223

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/2011 i 119/2014), članka 110. stavka 3. Zakona o obveznom zdravstvenom osiguranju (»Narodne novine«, br. 80/2013 i 137/2013) i članka 44. stavka 3. Statuta Hrvatskog zavoda za zdravstveno osiguranje (»Narodne novine«, br. 18/2009, 33/2010, 8/2011, 18/2013 i 1/2014), Vlada Republike Hrvatske je na sjednici održanoj 22. siječnja 2015. godine donijela

RJEŠENJE

O IMENOVANJU ZAMJENIKA RAVNATELJICE HRVATSKOG ZAVODA ZA ZDRAVSTVENO OSIGURANJE

Imenuje se DAVOR KATAVIĆ zamjenikom ravnateljice Hrvatskog zavoda za zdravstveno osiguranje.

Klasa: 080-02/15-01/16

Urbroj: 5030115/1-15-02

Zagreb, 22. siječnja 2015.

Predsjednik

Zoran Milanović, v. r.
### NN 11/2015 (30.1.2015.), Odluka o zatvaranju za promet postojećih željezničko-cestovnih prijelaza

MINISTARSTVO POMORSTVA, PROMETA I INFRASTRUKTURE

226

Na temelju članka 82. stavka 6. Zakona o sigurnosti i interoperabilnosti željezničkog sustava (»Narodne novine«, broj 82/13), a u svezi s člankom 22. Pravilnika o uvjetima za određivanje križanja željezničke pruge i drugih prometnica i za svođenje i određivanje zajedničkoga mjesta i načina križanja željezničke pruge i ceste (»Narodne novine«, broj 121/09 i 123/12) ministar pomorstva, prometa i infrastrukture donosi

ODLUKU

O ZATVARANJU ZA PROMET POSTOJEĆIH ŽELJEZNIČKO-CESTOVNIH PRIJELAZA

I.

Ukidaju se postojeći željezničko-cestovni prijelazi:

– u km 331+487 na željezničkoj pruzi M502 Zagreb Gk – Sisak – Novska

– u km 334+135 na željezničkoj pruzi M502 Zagreb Gk – Sisak – Novska

– u km 334+705 na željezničkoj pruzi M502 Zagreb Gk – Sisak – Novska i

– u km 336+172 na željezničkoj pruzi M502 Zagreb Gk – Sisak – Novska.

II.

Ova Odluka stupa na snagu danom objave u »Narodnim novinama«.

Klasa: 341-03/14-01/27

Urbroj: 530-08-1-2-2-15-2

Zagreb, 22. siječnja 2015.

Ministar

dr. sc. Siniša Hajdaš Dončić, v. r.

11 30.01.2015 Odluka o zatvaranju za promet postojećih željezničko-cestovnih prijelaza
### NN 11/2015 (30.1.2015.), Pravilnik o izmjeni Pravilnika o provedbi modela poticanja proizvodnje u ribarstvu

11 30.01.2015 Pravilnik o izmjeni Pravilnika o provedbi modela poticanja proizvodnje u ribarstvu

MINISTARSTVO POLJOPRIVREDE

227

Na temelju članka 59. stavka 2. Zakona o morskom ribarstvu (»Narodne novine«, broj 81/2013, 14/2014 i 152/2014) ministar poljoprivrede donosi

PRAVILNIK

O IZMJENI PRAVILNIKA O PROVEDBI MODELA POTICANJA PROIZVODNJE U RIBARSTVU

Članak 1.

U Pravilniku o provedbi modela poticanja proizvodnje u ribarstvu (»Narodne novine«, broj 8/2015) u članku 5. stavak 2. mijenja se i glasi:

»(2) Riblji proizvodi obuhvaćaju pružene filete, smotane filete, očišćenu ribu, konzerve i polutrajne riblje proizvode – marinada i dimljeni fileti, slana i dimljena riba te panirane proizvode dobivene od ribe iz stavka 1. ovog članka, izuzev točke e.«

Članak 2.

Ovaj Pravilnik stupa na snagu prvog dana od dana objave u »Narodnim novinama«.

Klasa: 011-02/15-01/06
Urbroj: 525-13/0823-15-3
Zagreb, 27. siječnja 2015.

Ministar
Tihomir Jakovina, v. r.
### NN 11/2015 (30.1.2015.), Pravilnik o izmjeni Pravilnika o dodjeli potpore za sufinanciranje dijela troškova u ribarstvu u segmentu potrošnje plinskog ulja obojanog plavom bojom

MINISTARSTVO POLJOPRIVREDE

228

Na temelju članka 59. stavka 2. Zakona o morskom ribarstvu (»Narodne novine«, broj 81/2013, 14/2014 i 152/2014) ministar poljoprivrede donosi

PRAVILNIK

O IZMJENI PRAVILNIKA O DODJELI POTPORE ZA SUFINANCIRANJE DIJELA TROŠKOVA U RIBARSTVU U SEGMENTU POTROŠNJE PLINSKOG ULJA OBOJANOG PLAVOM BOJOM

Članak 1.

U Pravilniku o dodjeli potpore za sufinanciranje dijela troškova u ribarstvu u segmentu potrošnje plinskog ulja obojanog plavom bojom (»Narodne novine«, broj 8/2015) u članku 4. stavku 1. riječi »za dodjelu tržišne kompenzacije« zamjenjuju se riječima »za sufinanciranje dijela troškova u skladu s ovim Pravilnikom«.

Članak 2.

U članku 9. stavku 2. riječi »za tržišnu kompenzaciju« brišu se.

Članak 3.

U članku 9. stavak 3 mijenja se i sada glasi: »(3) Ukoliko je podnositelj ovlaštenik više povlastica za gospodarski ribolov na moru ili više povlastica za uzgoj ili akvakulturu, može ostvariti pravo na sufinanciranje po svakoj povlastici koje je ovlaštenik, pri čemu za svaku ne mora podnijeti zasebni Zahtjev za potporu, ali isto mora biti razvidno iz podnesenog Zahtjeva i prateće dokumentacije.«

Članak 4.

Ovaj Pravilnik stupa na snagu prvog dana od dana objave u »Narodnim novinama«.

Klasa: 011-02/15-01/05

Urbroj: 525-13/0823-15-3

Zagreb, 27. siječnja 2015.

Ministar

Tihomir Jakovina, v. r.
### NN 11/2015 (30.1.2015.), Izmjena Upisnika dobavljača šumskog reprodukcijskog materijala tijekom 2014. godine

MINISTARSTVO POLJOPRIVREDE

230

Ministarstvo poljoprivrede, na temelju članka 24. Zakona o šumskom reprodukcijskom materijalu (»Narodne novine« broj 75/2009, 61/2011, 56/2013 i 14/2014) i članka 6. stavka 4. Pravilnika o uvjetima i načinu upisa u Upisnik dobavljača šumskog reprodukcijskog materijala (»Narodne novine« broj 4/2011 i 58/2011) objavljuje

IZMJENU

UPISNIKA DOBAVLJAČA ŠUMSKOG REPRODUKCIJSKOG MATERIJALA TIJEKOM 2014. GODINE

I. U Upisnik dobavljača šumskog reprodukcijskog materijala upisani su:

1. ŠUMARSKI FAKULTET SVEUČILIŠTA U ZAGREBU, sa sjedištem u Zagrebu, Svetošimunska cesta 25, pod upisnim brojem HR–ŠFK–110011.

Klasa: 321-07/15-01/02

Urbroj: 525-11/1059-15-1

Zagreb, 19. siječnja 2015.

Ministar

Tihomir Jakovina, v. r.
### NN 11/2015 (30.1.2015.), Konačni rezultati izbora za predsjednika Republike Hrvatske

DRŽAVNO IZBORNO POVJERENSTVO REPUBLIKE HRVATSKE

232

Državno izborno povjerenstvo Republike Hrvatske u sastavu Branko Hrvatin, dipl. iur., predsjednik, Jakob Miletić, dipl. iur., potpredsjednik, Renata Šantek, dipl. iur., potpredsjednica, Zdravka Čufar Šarić, dipl. iur., potpredsjednica, Aleksandra Jozić – Ileković, dipl. iur., potpredsjednica, Davor Orlović, dipl. iur., član, Zorislav Ham, dipl. iur., član, Josip Vresk, dipl. iur., član, i Janja Horvat Drobnjak, dipl. iur., članica, na temelju članka 17. stavka 4., članka 40. i članka 41. Zakona o izboru predsjednika Republike Hrvatske (»Narodne novine«, broj 22/92., 42/92. – ispr., 71/97., 69/04., 99/04., 44/06., 24/11. i 128/14.; dalje: Zakon), nakon izbora za predsjednika Republike Hrvatske održanih 11. siječnja i 18. siječnja 2015., utvrđuje i objavljuje

IZBOR

PREDSJEDNICE REPUBLIKE HRVATSKE

I. Nakon prikupljenih i obrađenih rezultata glasovanja sa svih 6.352 biračkih mjesta, na kojima je upisano 3.825.242 birača, utvrđeno je da je glasovalo 2.258.887 birača ili 59,05%, od čega je prema glasačkim listićima glasovalo 2.258.109 birača ili 59,03%. Važećih glasačkih listića utvrđeno je 2.197.381 odnosno 97,31%. Nevažećim glasačkim listićima proglašeno je 60.728 odnosno 2,69%.

II. Kandidatkinja i kandidat za izbor predsjednika Republike Hrvatske dobili su sljedeći broj glasova:

1. KOLINDA GRABAR-KITAROVIĆ 1.114.945 glasova 50,74%

2. IVO JOSIPOVIĆ 1.082.436 glasova 49,26%

III. Državno izborno povjerenstvo Republike Hrvatske, na temelju rezultata glasovanja sa svih biračkih mjesta, utvrđuje i objavljuje:

za predsjednicu Republike Hrvatske izabrana je

KOLINDA GRABAR-KITAROVIĆ.

Klasa: 013-04/14-01/65

Urbroj: 507/11-15-5

Zagreb, 29. siječnja 2015.

Predsjednik

Branko Hrvatin, dipl. iur., v. r.
### NN 11/2015 (30.1.2015.), Pravilnik o izmjenama i dopunama Pravilnika o pravima, uvjetima i načinu korištenja prekogranične zdravstvene zaštite

HRVATSKI ZAVOD ZA ZDRAVSTVENO OSIGURANJE

233

Na osnovi članka 26. stavka 4. i članka 79. stavka 5. Zakona o obveznom zdravstvenom osiguranju (»Narodne novine«, broj 80/13. i 137/13.), članka 26. točke 9. i 16. Statuta Hrvatskog zavoda za zdravstveno osiguranje (»Narodne novine«, broj 18/09., 33/10., 8/11. i 18/13.), Upravno vijeće Hrvatskog zavoda za zdravstveno osiguranje na 74 sjednici održanoj 18. prosinca 2014. godine, uz suglasnost ministra zdravlja, donijelo je

PRAVILNIK

O IZMJENAMA I DOPUNAMA PRAVILNIKA O PRAVIMA, UVJETIMA I NAČINU KORIŠTENJA PREKOGRANIČNE ZDRAVSTVENE ZAŠTITE

Članak 1.

U Pravilniku o pravima, uvjetima i načinu korištenja prekogranične zdravstvene zaštite (»Narodne novine«, broj 116/13.) u članku 3. stavku 1. iza točke 2. dodaje se točka 3. koja glasi:

»3. korištenje telemedicine na području druge države članice EU,«.

Dosadašnja točka 3. postaje točka 4.

Članak 2.

U članku 7. iza stavka 3. dodaje se stavak 4. koji glasi:

»(4) Zahtjev iz stavka 1. ovoga članka ne smije se odbiti ako liječničko povjerenstvo u nalazu, mišljenju i ocjeni utvrdi da se zdravstvena zaštita nije mogla ostvariti u ugovornim zdravstvenim ustanovama, odnosno kod ugovornog zdravstvenog radnika privatne prakse ili ugovornog isporučitelja ortopedskih i drugih pomagala u Republici Hrvatskoj u roku koji je medicinski opravdan, a na temelju objektivne medicinske procjene zdravstvenoga stanja osigurane osobe, povijesti i vjerojatnoga tijeka bolesti, stupnja boli i/ili prirode invaliditeta u trenutku podnošenja zahtjeva.«

Dosadašnji stavci 4., 5. i 6. postaju stavci 5., 6. i 7.

Članak 3.

U članku 20. stavku 2. riječi: »liječničko povjerenstvo Zavoda« zamjenjuje se riječima: »liječničko povjerenstvo regionalnog ureda Zavoda«.

Članak 4.

Tiskanica iz članka 26. stavka 14. »Zahtjev i prijedlog za upućivanje na liječenje u inozemstvo« mijenja se, tiskana je uz ovaj Pravilnik i čini njegov sastavni dio.

Članak 5.

U cijelom tekstu Pravilnika riječi: »liječničkog povjerenstva područne službe odnosno regionalnog ureda Zavoda« zamjenjuju se riječima: »liječničkog povjerenstva regionalnog ureda Zavoda«.

Članak 6.

Ovaj Pravilnik stupa na snagu dan nakon objave u »Narodnim novinama«.

Klasa: 025-04/14-01/308

Urbroj: 338-01-01-14-1

Zagreb, 18. prosinca 2014.

Predsjednik

Upravnog vijeća Hrvatskog zavoda za zdravstveno osiguranje

prof. dr. sc. Marko Duvnjak, dr. med., v. r.
### NN 11/2015 (30.1.2015.), Pravilnik o dopuni Pravilnika o uvjetima i načinu ostvarivanja prava iz obveznog zdravstvenog osiguranja

HRVATSKI ZAVOD ZA ZDRAVSTVENO OSIGURANJE

234

Na osnovi članka 103. stavka 1. točke 4. Zakona o obveznom zdravstvenom osiguranju (»Narodne novine«, broj 80/13. i 137/13.) i članka 26. točke 1. i 6. Statuta Hrvatskog zavoda za zdravstveno osiguranje (»Narodne novine«, broj 18/09., 33/10., 8/11., 18/13. i 1/14.), Upravno vijeće Hrvatskog zavoda za zdravstveno osiguranje na 74. sjednici održanoj 18. prosinca 2014. godine donijelo je

PRAVILNIK

O DOPUNI PRAVILNIKA O UVJETIMA I NAČINU OSTVARIVANJA PRAVA IZ OBVEZNOG ZDRAVSTVENOG OSIGURANJA

Članak 1.

U Pravilniku o uvjetima i načinu ostvarivanja prava iz obveznog zdravstvenog osiguranja (»Narodne novine«, broj 49/14. i 51/14. – ispravak, u daljnjem tekstu: Pravilnik) u članku 88. iza stavka 3. dodaje se novi stavak 4. koji glasi:

»(4) Prema postupku utvrđenom stavkom 2. i 3. ovoga članka osigurana osoba koja prebiva na području druge države članice EU, a koja država je upisana u Prilog 3. Uredbe (EZ) br. 987/2009 Europskog parlamenta i Vijeća od 16. rujna 2009. kojom se utvrđuje postupak provedbe Uredbe (EZ) br. 883/2004 o koordinaciji sustava socijalne sigurnosti, odnosno koja država troškove zdravstvene zaštite obračunava u fiksnim iznosima, može ostvariti pravo na naknadu troškova zdravstvene zaštite koji nastanu za vrijeme njezinog privremenog boravka na području Republike Hrvatske, pod uvjetom da je zdravstvenu zaštitu koristila kod ugovornih subjekata Zavoda u Republici Hrvatskoj, u iznosu koji je općim aktom Zavoda za tu zdravstvenu zaštitu utvrđen za ugovorne subjekte Zavoda.«

Članak 2.

Tiskanica »Izvješće o privremenoj nesposobnosti/spriječenosti za rad« iz članka 92. Pravilnika mijenja se, tiskana je uz ovaj Pravilnik i čini njegov sastavni dio.

Članak 3.

Ovaj Pravilnik stupa na snagu dan nakon objave u »Narodnim novinama«.

Klasa: 025-04/14-01/309

Urbroj: 338-01-01-14-1

Zagreb, 18. prosinca 2014.

Predsjednik

Upravnog vijeća Hrvatskog zavoda za zdravstveno osiguranje

prof. dr. sc. Marko Duvnjak, dr. med., v. r.

**[**Izvješće o privremenoj nesposobnosti/spriječenosti za rad**](dodatni/434606.pdf)**

11 30.01.2015 Pravilnik o dopuni Pravilnika o uvjetima i načinu ostvarivanja prava iz obveznog zdravstvenog osiguranja
### NN 11/2015 (30.1.2015.), Dopuna Odluke o troškovima postupka pred Vijećem sportske arbitraže Hrvatskog olimpijskog odbora

HRVATSKI OLIMPIJSKI ODBOR

236

Na temelju čl. 52 Zakona o sportu (»Narodne novine« broj 71/06, 150/08, 124/10, 124/11, 86/12 i 94/13) i članka 73. Statuta Hrvatskog olimpijskog odbora (broj 916/12), na prijedlog Vijeća Hrvatskog olimpijskog odbora sa 30. sjednice održane 3. prosinca 2014. Skupština Hrvatskog olimpijskog odbora na svojoj 39. sjednici održanoj 29. prosinca 2014. donosi

DOPUNA ODLUKE

O TROŠKOVIMA POSTUPKA PRED VIJEĆEM SPORTSKE ARBITRAŽE HRVATSKOG OLIMPIJSKOG ODBORA

Članak 1.

U čl. 3. Odluke o troškovima postupka pred Vijećem sportske arbitraže Hrvatskog olimpijskog odbora broj 966 od 25. svibnja 1999. (dalje u tekstu »Odluka«) dodaje se stavak 3. koji glasi:

»Na zahtjev stranke koja je uspjela u postupku pred Vijećem sportske arbitraže Hrvatskog olimpijskog odbora odredit će se naknada troškova postupka na teret suprotne strane uz odgovarajuću primjenu Zakona o parničnom postupku.«

Članak 2.

Ostale odredbe Odluke ostaju nepromijenjene.

Ova odluka objavljuje se u »Narodnim novinama«, te stupa na snagu 8 dana od objave.

Broj: 1260/14

Zagreb, 30. prosinca 2014.

Predsjednik

Hrvatskog olimpijskog odbora

dr. sc. Zlatko Mateša, v. r.
### NN 12/2015 (2.2.2015.), Naredba o načinu uplaćivanja prihoda proračuna, obveznih doprinosa te prihoda za financiranje drugih javnih potreba u 2015. godini

MINISTARSTVO FINANCIJA

237

Na temelju članka 22. Zakona o izvršavanju Državnog proračuna Republike Hrvatske za 2015. godinu (»Narodne novine«, broj 148/14) ministar financija donosi

[NAREDBU
O NAČINU UPLAĆIVANJA PRIHODA PRORAČUNA, OBVEZNIH DOPRINOSA TE
PRIHODA ZA FINANCIRANJE DRUGIH JAVNIH POTREBA U 2015. GODINI](dodatni/434618.pdf)

12 02.02.2015 Naredba o načinu uplaćivanja prihoda proračuna, obveznih doprinosa te prihoda za financiranje drugih javnih potreba u 2015. godini

12 02.02.2015 Naredba o načinu uplaćivanja prihoda proračuna, obveznih doprinosa te prihoda za financiranje drugih javnih potreba u 2015. godini
### NN 13/2015 (4.2.2015.), Rješenje o imenovanju dijela članova Upravnog vijeća Agencije za investicije i konkurentnost

VLADA REPUBLIKE HRVATSKE

240

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/2011 i 119/2014) i članka 6. stavka 4. Zakona o osnivanju Agencije za investicije i konkurentnost (»Narodne novine«, br. 53/2012, 56/2013 i 152/2014), Vlada Republike Hrvatske je na sjednici održanoj 29. siječnja 2015. godine donijela

RJEŠENJE

O IMENOVANJU DIJELA ČLANOVA UPRAVNOG VIJEĆA AGENCIJE ZA INVESTICIJE I KONKURENTNOST

Za članove Upravnog vijeća Agencije za investicije i konkurentnost, imenuju se:

– ANKA MRAK-TARITAŠ, predstavnica tijela državne uprave nadležnog za graditeljstvo

– ORSAT MILJENIĆ, predstavnik tijela državne uprave nadležnog za pravosuđe.

Klasa: 080-02/15-01/19

Urbroj: 5030115/1-15-03

Zagreb, 29. siječnja 2015.

Predsjednik

Zoran Milanović, v. r.
### NN 13/2015 (4.2.2015.), Rješenje o imenovanju člana Upravnog odbora Fonda za stipendiranje hrvatskih branitelja iz Domovinskog rata i djece hrvatskih branitelja iz Domovinskog rata

VLADA REPUBLIKE HRVATSKE

241

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/2011 i 119/2014) i članka 6. stavka 3. Zakona o Fondu za stipendiranje hrvatskih branitelja iz Domovinskog rata i djece hrvatskih branitelja iz Domovinskog rata (»Narodne novine«, broj 79/2006), Vlada Republike Hrvatske je na sjednici održanoj 29. siječnja 2015. godine donijela

RJEŠENJE

O IMENOVANJU ČLANA UPRAVNOG ODBORA FONDA ZA STIPENDIRANJE HRVATSKIH BRANITELJA IZ DOMOVINSKOG RATA I DJECE HRVATSKIH BRANITELJA IZ

DOMOVINSKOG RATA

Imenuje se STAŠA SKENŽIĆ članom Upravnog odbora Fonda za stipendiranje hrvatskih branitelja iz Domovinskog rata i djece hrvatskih branitelja iz Domovinskog rata, na prijedlog ministarstva nadležnog za pitanja obrazovanja.

Klasa: 080-02/15-01/21

Urbroj: 5030115/1-15-02

Zagreb, 29. siječnja 2015.

Predsjednik

Zoran Milanović, v. r.
### NN 13/2015 (4.2.2015.), Rješenje o razrješenju predsjednice i dijela članova povjerenstava za provođenje dubinske analize rashoda državnog proračuna Republike Hrvatske

VLADA REPUBLIKE HRVATSKE

242

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/2011 i 119/2014), a u vezi s točkom XIV. Odluke o provođenju dubinske analize rashoda državnog proračuna Republike Hrvatske (»Narodne novine«, broj 124/2014), Vlada Republike Hrvatske je na sjednici održanoj 29. siječnja 2015. godine donijela

RJEŠENJE

O RAZRJEŠENJU PREDSJEDNICE I DIJELA ČLANOVA POVJERENSTAVA ZA PROVOĐENJE DUBINSKE ANALIZE RASHODA DRŽAVNOG PRORAČUNA REPUBLIKE HRVATSKE

1. U Povjerenstvu za analizu rashoda za subvencije, razrješuju se:

– MARINA NEKIĆ, predstavnica Ministarstva rada i mirovinskoga sustava, dužnosti članice

– KRISTINA FERARA BLAŠKOVIĆ, predstavnica Ministarstva znanosti, obrazovanja i sporta, dužnosti članice.

2. U Povjerenstvu za analizu sustava zdravstva, razrješuju se:

– dr. sc. MAJA VEHOVEĆ, predstavnica Ekonomskog instituta, Zagreb, dužnosti predsjednice, na osobni zahtjev.

– mr. sc. JADRANKA PAVKOVIĆ, predstavnica Ministarstva zdravlja, dužnosti članice.

3. Razrješuje se ZRINKA STAREŠINIĆ dužnosti članice Povjerenstva za analizu poslovanja agencija, zavoda, fondova i drugih pravnih osoba s javnim ovlastima, kao predstavnica Ministarstva poljoprivrede.

4. Razrješuje se DINKA JURKOVIĆ dužnosti članice Povjerenstva za analizu poreznih rashoda, kao predstavnica Ministarstva branitelja.

Klasa: 080-02/15-02/18

Urbroj: 5030115/1-15-02

Zagreb, 29. siječnja 2015.

Predsjednik

Zoran Milanović, v. r.
### NN 13/2015 (4.2.2015.), Rješenje o imenovanju predsjednika i dijela članova povjerenstava za provođenje dubinske analize rashoda državnog proračuna Republike Hrvatske

VLADA REPUBLIKE HRVATSKE

243

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/2011 i 119/2014), a u vezi s točkom XIV. Odluke o provođenju dubinske analize rashoda državnog proračuna Republike Hrvatske (»Narodne novine«, broj 124/2014), Vlada Republike Hrvatske je na sjednici održanoj 29. siječnja 2015. godine donijela

RJEŠENJE

O IMENOVANJU PREDSJEDNIKA I DIJELA ČLANOVA POVJERENSTAVA ZA PROVOĐENJE DUBINSKE ANALIZE RASHODA DRŽAVNOG PRORAČUNA REPUBLIKE HRVATSKE

1. U Povjerenstvo za analizu rashoda za subvencije, imenuju se:

– DARKO ORAČIĆ, predstavnik Ministarstva rada i mirovinskoga sustava, član

– IVANA FAIN, predstavnica Ministarstva znanosti, obrazovanja i sporta, članica.

2. U Povjerenstvo za analizu sustava zdravstva, imenuju se:

– dr. sc. ŠIME SMOLIĆ, predstavnik Ekonomskog fakulteta Sveučilišta u Zagrebu, predsjednik

– NEVENKA KOVAČ, dr. med., predstavnica Ministarstva zdravlja, članica.

3. Imenuje se NATALIJA MATAIĆ članicom Povjerenstva za analizu poslovanja agencija, zavoda, fondova i drugih pravnih osoba s javnim ovlastima, kao predstavnica Ministarstva poljoprivrede.

4. Imenuje se IVO NOVOKMET članom Povjerenstva za analizu poreznih rashoda, kao predstavnik Ministarstva branitelja.

Klasa: 080-02/15-01/22

Urbroj : 5030115/1-15-02

Zagreb, 29. siječnja 2015.

Predsjednik

Zoran Milanović, v. r.
### NN 13/2015 (4.2.2015.), Rješenje o razrješenju člana Upravnog odbora Nacionalne zaklade za potporu učeničkom i studentskom standardu

VLADA REPUBLIKE HRVATSKE

244

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/2011 i 119/2014) i članka 7. stavka 2. Zakona o Nacionalnoj zakladi za potporu učeničkom i studentskom standardu (»Narodne novine«, broj 111/2007), Vlada Republike Hrvatske je na sjednici održanoj 29. siječnja 2015. godine donijela

RJEŠENJE

O RAZRJEŠENJU ČLANA UPRAVNOG ODBORA NACIONALNE ZAKLADE ZA POTPORU UČENIČKOM I STUDENTSKOM STANDARDU

Razrješuje se MLADEN PEJKOVIĆ dužnosti člana Upravnog odbora Nacionalne zaklade za potporu učeničkom i studentskom standardu, na koju je imenovan na prijedlog Agencije za strukovno obrazovanje i obrazovanje odraslih, na osobni zahtjev.

Klasa: 080-02/15-02/06

Urbroj: 5030115/1-15-03

Zagreb, 29. siječnja 2015.

Predsjednik

Zoran Milanović, v. r.
### NN 13/2015 (4.2.2015.), Rješenje o imenovanju člana Upravnog odbora Nacionalne zaklade za potporu učeničkom i studentskom standardu

VLADA REPUBLIKE HRVATSKE

245

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/2011 i 119/2014) i članka 7. stavka 2. Zakona o Nacionalnoj zakladi za potporu učeničkom i studentskom standardu (»Narodne novine«, broj 111/2007), Vlada Republike Hrvatske je na sjednici održanoj 29. siječnja 2015. godine donijela

RJEŠENJE

O IMENOVANJU ČLANA UPRAVNOG ODBORA NACIONALNE ZAKLADE ZA POTPORU UČENIČKOM I STUDENTSKOM STANDARDU

Imenuje se EMIL TEDESCHI članom Upravnog odbora Nacionalne zaklade za potporu učeničkom i studentskom standardu, na prijedlog Agencije za strukovno obrazovanje i obrazovanje odraslih.

Klasa: 080-02/15-01/09

Urbroj: 5030115/1-15-03

Zagreb, 29. siječnja 2015.

Predsjednik

Zoran Milanović, v. r.
### NN 13/2015 (4.2.2015.), Pravilnik o dopuni Pravilnika o poticajima pri zapošljavanju osoba s invaliditetom

13 04.02.2015 Pravilnik o dopuni Pravilnika o poticajima pri zapošljavanju osoba s invaliditetom

MINISTARSTVO RADA I MIROVINSKOGA SUSTAVA

248

Na temelju članka 29. stavka 2. Zakona o profesionalnoj rehabilitaciji i zapošljavanju osoba s invaliditetom (»Narodne novine« broj 157/13 i 152/14), ministar nadležan za rad donosi

PRAVILNIK

O DOPUNI PRAVILNIKA O POTICAJIMA PRI ZAPOŠLJAVANJU OSOBA S INVALIDITETOM

Članak 1.

U Pravilniku o poticajima pri zapošljavanju osoba s invaliditetom (»Narodne novine« broj 44/14 i 2/15) u članku 39. dodaje se novi stavak 1. koji glasi:

»(1) Na zahtjeve za ostvarivanje prava na poticaje pri zapošljavanju osoba s invaliditetom koji su podneseni za vremensko razdoblje do 31. prosinca 2014. godine primjenjuju se propisi koji su uređivali uvjete i postupak ostvarivanja prava na poticaje, a koji su bili na snazi do 31. prosinca 2014. godine.«

Dosadašnji stavak 1. postaje stavak 2.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/14-01/10

Urbroj: 524-04-01-01/1-15-40

Zagreb, 23. siječnja 2015.

Ministar
prof. dr. sc. Mirando Mrsić, dr. med., v. r.
### NN 13/2015 (4.2.2015.), Rješenje Ministarstva rada i mirovinskoga sustava, klasa: UP/I-115-01/15-04/03, urbroj: 524-03-02-01/2-15-2 od 23. siječnja 2015.

MINISTARSTVO RADA I MIROVINSKOGA SUSTAVA

249

Na zahtjev društva ENERGOATEST ZAŠTITA d.o.o. iz Zagreba, Potočnjakova 4, OIB: 67546770608, a na temelju članka 30. stavka 2., članka 82. stavka 7. i članka 102. stavka 6. Zakona o zaštiti na radu (»Narodne novine«, broj 71/14, 118/14 i 154/14), Ministarstvo rada i mirovinskoga sustava donosi

RJEŠENJE

I.

ENERGOATEST ZAŠTITA d.o.o. iz Zagreba, Potočnjakova 4, OIB: 67546770608, ispunjava uvjete za obavljanje poslova zaštite na radu, te se ovlašćuje da u okviru svoje djelatnosti može obavljati sljedeće poslove:

1) obavljanje poslova zaštite na radu kod poslodavca;

2) izrada procjene rizika;

3) osposobljavanje za zaštitu na radu (osposobljavanja radnika za rad na siguran način te osposobljavanje poslodavca, ovlaštenika i povjerenika radnika za zaštitu na radu);

4) ispitivanje radne opreme;

5) ispitivanja u radnom okolišu:

5.1. ispitivanja fizikalnih čimbenika.

O obavljenim ispitivanjima, navedeno društvo je obvezno izdavati i čuvati isprave te voditi evidenciju.

II.

Poslove iz točke I. ovog Rješenja navedeno društvo može obavljati dok ispunjava propisane uvjete, a o svim promjenama koje se odnose na ispunjavanje propisanih uvjeta, društvo je dužno obavijestiti ovo Ministarstvo odmah po nastanku promjene.

III.

Ovo Rješenje objavit će se u »Narodnim novinama«.

Klasa: UP/I-115-01/15-04/03

Urbroj: 524-03-02-01/2-15-2

Zagreb, 23. siječnja 2015.

Ministar

prof. dr. sc. Mirando Mrsić, dr. med., v. r.
### NN 13/2015 (4.2.2015.), Rješenje Ministarstva rada i mirovinskoga sustava, klasa: UP/I-115-01/15-04/04, urbroj: 524-03-02-01/2-15-2 od 29. siječnja 2015.

MINISTARSTVO RADA I MIROVINSKOGA SUSTAVA

250

Na zahtjev društva ING INSPEKT d.o.o. iz Koprivnice, Taraščice 13, OIB: 21532616485, a temeljem članka 30. stavka 2., članka 82. stavka 7. i članka 102. stavka 6. Zakona o zaštiti na radu (»Narodne novine«, broj 71/14, 118/14 i 154/14), Ministarstvo rada i mirovinskoga sustava donosi

RJEŠENJE

I.

ING INSPEKT d.o.o. iz Koprivnice, Taraščice 13, OIB: 21532616485, ispunjava uvjete za obavljanje poslova zaštite na radu, te se ovlašćuje da u okviru svoje djelatnosti može obavljati sljedeće poslove:

1) obavljanje poslova zaštite na radu kod poslodavca;

2) izrada procjene rizika;

3) osposobljavanje za zaštitu na radu (osposobljavanja radnika za rad na siguran način te osposobljavanje poslodavca, ovlaštenika i povjerenika radnika za zaštitu na radu);

4) ispitivanje radne opreme;

5) ispitivanja u radnom okolišu:

5.1. ispitivanja fizikalnih čimbenika.

O obavljenim ispitivanjima, navedeno društvo je obvezno izdavati i čuvati isprave te voditi evidenciju.

II.

Poslove iz točke I. ovog Rješenja navedeno društvo može obavljati dok ispunjava propisane uvjete, a o svim promjenama koje se odnose na ispunjavanje propisanih uvjeta, društvo je dužno obavijestiti ovo Ministarstvo odmah po nastanku promjene.

III.

Ovo Rješenje objavit će se u »Narodnim novinama«.

Klasa: UP/I-115-01/15-04/04

Urbroj: 524-03-02-01/2-15-2

Zagreb, 29. siječnja 2015.

Ministar

prof. dr. sc. Mirando Mrsić, dr. med., v. r.
### NN 13/2015 (4.2.2015.), Pravilnik o sadržaju obavijesti o prisilnom zadržavanju u psihijatrijskoj ustanovi

MINISTARSTVO ZDRAVLJA

251

Na temelju članka 32. stavka 2. Zakona o zaštiti osoba s duševnim smetnjama (»Narodne novine«, broj 76/2014) ministar zdravlja donosi

PRAVILNIK

O SADRŽAJU OBAVIJESTI O PRISILNOM ZADRŽAVANJU U PSIHIJATRIJSKOJ USTANOVI

Članak 1.

Ovim Pravilnikom propisuje se sadržaj obavijesti o prisilnom zadržavanju u psihijatrijskoj ustanovi.

Članak 2.

Sadržaj obavijesti iz članka 1. ovoga Pravilnika propisan je u Prilogu I. koji se nalazi u privitku ovoga Pravilnika i čini njegov sastavni dio.

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/15-04/04

Urbroj: 534-02-1-1/2-15-01

Zagreb, 30. siječnja 2015.

Ministar
prim. Siniša Varga, dr. med. dent., v. r.

**PRILOG I.**

OBAVIJEST
O PRISILNOM ZADRŽAVANJU U PSIHIJATRIJSKOJ USTANOVI

PSIHIJATRIJSKA USTANOVA \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Matični broj: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ŽUPANIJSKI SUD\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izvješćujemo Vas da je dana \_\_\_\_\_\_\_\_\_\_\_\_\_\_\_\_\_\_ u \_\_\_\_\_\_\_\_\_\_\_\_\_\_\_\_sati u
ovu bolnicu bez pristanka hospitaliziran/a bolesnik/ca \_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

U privitku Vam dostavljamo liječničku dokumentaciju i obrazloženje razloga za prisilno
zadržavanje bolesnika/ce \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ u ovoj ustanovi
bez njegova/njezinog pristanka.

Odgovorna osoba:

\_\_\_\_\_\_\_\_\_\_\_\_\_\_\_\_\_\_

13 04.02.2015 Pravilnik o sadržaju obavijesti o prisilnom zadržavanju u psihijatrijskoj ustanovi

13 04.02.2015 Pravilnik o sadržaju obavijesti o prisilnom zadržavanju u psihijatrijskoj ustanovi
### NN 13/2015 (4.2.2015.), Pravilnik o sadržaju isprave o pregledu osobe za koju se predlaže prisilni smještaj

MINISTARSTVO ZDRAVLJA

252

Na temelju članka 28. stavka 2. Zakona o zaštiti osoba s duševnim smetnjama (»Narodne novine« broj 76/14), ministar zdravlja donosi

PRAVILNIK

O SADRŽAJU ISPRAVE O PREGLEDU OSOBE ZA KOJU SE PREDLAŽE PRISILNI SMJEŠTAJ

Članak 1.

Ovim Pravilnikom propisuje se sadržaj isprave o pregledu doktora medicine koji predlaže prisilni smještaj osobe u psihijatrijsku ustanovu.

Članak 2.

Isprava iz članka 1. ovoga stavka sadrži:

|  |  |
| --- | --- |
| ZDRAVSTVENA  USTANOVA | Ime i prezime: \_\_\_\_\_\_\_\_\_\_\_\_\_\_\_\_\_\_\_\_\_\_\_\_  OIB: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Adresa stanovanja: \_\_\_\_\_\_\_\_\_\_\_\_\_\_\_\_\_\_\_\_\_ |

|  |  |
| --- | --- |
| Mjesto pregleda: \_\_\_\_\_\_\_\_ | Vrijeme pregleda: dana \_\_\_\_\_\_\_\_  u \_\_\_\_\_ , \_\_\_\_\_ sati |

|  |
| --- |
| Podaci o osobi koja je pozvala liječnika:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Tko daje heteroanamnestičke podatke:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Sažetak heteroanamnestičkih podataka:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Sažetak autoanamnestičkih podataka:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Prilikom pregleda našao sam u psihičkom, somatskom i neurološkom statusu:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Uputna dijagnoza (dijagnoza na latinskom i šifra):  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Razlozi zbog kojih prisilni smještaj smatram nužnim prema čl. 28. st. 1. ZZODS:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Da li je potrebno angažirati ovlaštene osobe MUP-a?  DA         NE  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Primjedbe:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Doktor medicine (ime i prezime, broj, pečat): |

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/15-04/03

Urbroj: 534-02-1-1/3-15-2

Zagreb, 30. siječnja 2015.

Ministar

prim. Siniša Varga, dr. med. dent., v. r.

13 04.02.2015 Pravilnik o sadržaju isprave o pregledu osobe za koju se predlaže prisilni smještaj
### NN 13/2015 (4.2.2015.), Pravilnik o listi psihijatrijskih ustanova koje ispunjavaju uvjete za smještaj i liječenje djece odvojeno od punoljetnih osoba

MINISTARSTVO ZDRAVLJA

253

Na temelju članka 10. stavka 3. Zakona o zaštiti osoba s duševnim smetnjama (»Narodne novine«, broj 76/2014), ministar zdravlja donosi

PRAVILNIK

O LISTI PSIHIJATRIJSKIH USTANOVA KOJE ISPUNJAVAJU UVJETE ZA SMJEŠTAJ I LIJEČENJE DJECE ODVOJENO OD PUNOLJETNIH OSOBA

Članak 1.

Ovim Pravilnikom utvrđuje se lista psihijatrijskih ustanova koje ispunjavaju uvjete za smještaj i liječenje djece odvojeno od punoljetnih osoba.

Članak 2.

Psihijatrijske ustanove iz članka 1. ovoga Pravilnika su:

1. Psihijatrijska bolnica za djecu i mladež, Ulica Ivana Kukuljevića 11, Zagreb,

2. Klinički bolnički centar Zagreb, Šalata 2, Zagreb,

3. Klinički bolnički centar Rijeka, Krešimirova 42, Rijeka,

4. Klinički bolnički centar Osijek, Josipa Huttlera 4, Osijek.

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/15-04/02

Urbroj: 534-02-1-1/2-15-01

Zagreb, 30. siječnja 2015.

Ministar

prim. Siniša Varga, dr. med. dent., v. r.
### NN 13/2015 (4.2.2015.), Rješenje Ministarstva zdravlja klasa: UP/I-510-01/14-01/18, urbroj: 534-04-1-2/7-15-14 od 19. siječnja 2015.

MINISTARSTVO ZDRAVLJA

255

Ministar zdravlja na temelju članka 112. stavka 2. Zakona o zdravstvenoj zaštiti (»Narodne novine« broj: 150/08, 71/10, 139/10, 22/11, 84/11, 12/12, 35/12, 70/12, 82/13, 159/13, 22/14 i 154/14) na prijedlog Nacionalnog zdravstvenog vijeća Ministarstva zdravlja te na temelju odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Klinici za psihijatriju Vrapče, Zagreb, dodjeljuje se naziv »Referentni centar Ministarstva zdravlja za shizofreniju i druge psihotične poremećaje iz spektra shizofrenije« na vrijeme od pet godina.

2. Klinika za psihijatriju Vrapče, Zagreb, dužna je do isteka pet godina od dodjele naziva podnijeti zahtjev za obnovu naziva »Referentni centar Ministarstva zdravlja za shizofreniju i druge psihotične poremećaje iz spektra shizofrenije«.

3. »Referentni centar Ministarstva zdravlja za shizofreniju i druge psihotične poremećaje iz spektra shizofrenije« Klinike za psihijatriju Vrapče, Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/14-01/18

Urbroj: 534-04-1-2/7-15-14

Zagreb, 19. siječnja 2015.

Ministar

prim. Siniša Varga, dr. med. dent., v. r.
### NN 13/2015 (4.2.2015.), Odluka o zajamčenom prinosu obveznih mirovinskih fondova za 2014. godinu

13 04.02.2015 Odluka o zajamčenom prinosu obveznih mirovinskih fondova za 2014. godinu

HRVATSKA AGENCIJA ZA NADZOR FINANCIJSKIH USLUGA

256

Na temelju odredbi članka 15. stavka 1. točke 1. i članka 8. stavka 1. Zakona o Hrvatskoj agenciji za nadzor financijskih usluga (»Narodne novine« br. 140/05 i 12/12), primjenom odredbi članka 113. stavka 4. Zakona o obveznim mirovinskim fondovima (»Narodne novine« broj 19/14) i članka 4. Pravilnika o načinu i roku izračuna zajamčenog prinosa obveznog mirovinskog fonda (»Narodne novine« broj 103/14), Hrvatska agencija za nadzor financijskih usluga na sjednici Upravnog vijeća održanoj dana 30. siječnja 2015. donijela je

ODLUKU

O ZAJAMČENOM PRINOSU OBVEZNIH MIROVINSKIH FONDOVA ZA 2014. GODINU

Članak 1.

Referentni prinos obveznih mirovinskih fondova kategorije B za 2014. godinu utvrđen u visini ponderirane aritmetičke sredine stopa prosječnih godišnjih prinosa svih mirovinskih fondova kategorije B za razdoblje od prethodne tri kalendarske godine iznosi 9,3084%.

Članak 2.

Zajamčeni prinos obveznih mirovinskih fondova kategorije B za 2014. godinu utvrđen u visini referentnog prinosa za fondove kategorije B umanjenog za šest postotnih bodova iznosi 3,3084%.

Članak 3.

Kako su ostvarene stope godišnjih prinosa svih obveznih mirovinskih fondova kategorije B kroz razdoblje od prethodne tri kalendarske godine iznad visine stope zajamčenog prinosa, niti jedno mirovinsko društvo nema obvezu uplate razlike do zajamčenog prinosa obveznom mirovinskom fondu kategorije B kojim upravlja.

Članak 4.

U skladu s odredbom članka 5. stavka 1. Pravilnika o načinu i roku izračuna zajamčenog prinosa obveznog mirovinskog fonda (»Narodne novine« broj 103/14) zajamčeni prinos se ne izračunava za mirovinske fondove kategorije A i C.

Članak 5.

Ova Odluka stupa na snagu prvi dan od dana objave u »Narodnim novinama«.

Klasa: 011-02/15-03/02

Ubroj: 326-01-440-442-15-1

Zagreb, 30. siječnja 2015.

Predsjednik Upravnog vijeća
Petar-Pierre Matek, v. r.
### NN 13/2015 (4.2.2015.), Odluka o usklađenju sredstava jamstvenog pologa za 2014. godinu

HRVATSKA AGENCIJA ZA NADZOR FINANCIJSKIH USLUGA

257

Na temelju odredbi članka 15. stavka 1. točke 1. i članka 8. stavka 1. Zakona o Hrvatskoj agenciji za nadzor financijskih usluga (»Narodne novine« br. 140/05 i 12/12) te primjenom odredbi članka 112. stavka 2. Zakona o obveznim mirovinskim fondovima (»Narodne novine« broj 19/14), Hrvatska agencija za nadzor financijskih usluga na sjednici Upravnog vijeća održanoj 30. siječnja 2015. donijela je

ODLUKU

O USKLAĐENJU SREDSTAVA JAMSTVENOG POLOGA ZA 2014. GODINU

Članak 1.

(1) Mirovinsko društvo dužno je za svakih deset tisuća članova iznad pedeset tisuća članova svih kategorija mirovinskih fondova kojima upravlja održavati jamstveni polog najmanje u vrijednosti osnovice koju čini iznos od milijun kuna usklađen prema indeksu potrošačkih cijena na temelju podataka Državnog zavoda za statistiku, pri čemu je baza za izračun 2002. godina.

(2) Državni zavod za statistiku objavio je indeks potrošačkih cijena, koji za 2014. godinu iznosi 99,5.

(3) Osnovica iz stavka 1. ovog članka za 2014. godinu iznosi 1.363.005,31 kn.

(4) Usklađenje sredstava jamstvenog pologa prema utvrđenoj osnovici za 2014. godinu iz stavka 3. ovog članka mirovinsko društvo dužno je izvršiti u roku 15 dana od dana stupanja na snagu ove Odluke.

(5) Mirovinsko društvo dužno je Agenciji dostaviti dokaze o stanju jamstvenog pologa na dan 31. prosinca 2014. i usklađenju izvršenom u skladu s ovom Odlukom.

Članak 2.

Ova Odluka stupa na snagu prvog dana od dana objave u »Narodnim novinama«.

Klasa: 011-02/15-03/03

Ubroj: 326-01-440-442-15-1

Zagreb, 30. siječnja 2015.

Predsjednik Upravnog vijeća

Petar-Pierre Matek, v. r.
### NN 14/2015 (5.2.2015.), Odluka o prestanku mirovanja zastupničkog mandata zastupnika i prestanku obnašanja zastupničke dužnosti zamjenika zastupnika u Hrvatskom saboru

HRVATSKI SABOR

259

Na temelju članka 81. Ustava Republike Hrvatske i članka 13. stavka 1. Zakona o izborima zastupnika u Hrvatski sabor (»Narodne novine«, br. 116/99., 109/00., 53/03., 167/03., 44/06., 19/07., 20/09., 145/10., 24/11., 93/11. i 120/11. – pročišćeni tekst) Hrvatski sabor na sjednici 30. siječnja 2015., donio je

ODLUKU

O PRESTANKU MIROVANJA ZASTUPNIČKOG MANDATA ZASTUPNIKA I PRESTANKU OBNAŠANJA ZASTUPNIČKE DUŽNOSTI ZAMJENIKA ZASTUPNIKA U HRVATSKOM SABORU

Dana 3. veljače 2015. prestaje mirovanje zastupničkog mandata zastupnika NIKOLE VULJANIĆA.

Zamjenik zastupnika, NENAD PLEŠE, prestaje obnašati zastupničku dužnost 3. veljače 2015.

Klasa: 021-14/15-01/01

Zagreb, 30. siječnja 2015.

HRVATSKI SABOR

Predsjednik

Hrvatskoga sabora

Josip Leko, v. r.
### NN 14/2015 (5.2.2015.), Odluka o imenovanju člana Odbora za ljudska prava i prava nacionalnih manjina Hrvatskoga sabora

HRVATSKI SABOR

260

Na temelju članka 81. Ustava Republike Hrvatske i članaka 57. i 80. Poslovnika Hrvatskoga sabora, Hrvatski sabor na sjednici 30. siječnja 2015., donio je

ODLUKU

O IMENOVANJU ČLANA ODBORA ZA LJUDSKA PRAVA I PRAVA NACIONALNIH MANJINA HRVATSKOGA SABORA

Za člana Odbora za ljudska prava i prava nacionalnih manjina Hrvatskoga sabora iz reda predstavnika Katoličke crkve imenuje se dr. sc. NEVEN ŠIMAC.

Klasa: 021-13/14-07/34

Zagreb, 30. siječnja 2015.

HRVATSKI SABOR

Predsjednik

Hrvatskoga sabora

Josip Leko, v. r.
### NN 14/2015 (5.2.2015.), Odluka o imenovanju predsjednika i članova Odbora "Nagrade Ivan Filipović" i prestanku mandata predsjednika i članova Odbora "Nagrade Ivan Filipović"

HRVATSKI SABOR

261

Na temelju članka 81. Ustava Republike Hrvatske i članka 6. Zakona o »Nagradi Ivan Filipović« (»Narodne novine«, br. 61/91. i 149/09.) Hrvatski sabor na sjednici 30. siječnja 2015., donio je

ODLUKU

O IMENOVANJU PREDSJEDNIKA I ČLANOVA ODBORA »NAGRADE IVAN FILIPOVIĆ« I PRESTANKU MANDATA PREDSJEDNIKA I ČLANOVA ODBORA »NAGRADE IVAN FILIPOVIĆ«

I.

U Odbor »Nagrade Ivan Filipović« imenuje se:

– za predsjednika:

– prof. dr. sc. VALTER BOLJUNČIĆ, sveučilišni profesor, predsjednik Odbora za obrazovanje, znanost i kulturu Hrvatskoga sabora

– za članove:

– dr. sc. BORIS JOKIĆ, znanstveni suradnik na Institutu za društvena istraživanja u Zagrebu

– JOSIP KRUNIĆ, prof., učitelj hrvatskoga jezika u mirovini

– mr. SANJA UREK, pomoćnica ravnatelja Agencije za odgoj i obrazovanje

– prof. dr. sc. SNJEŽANA PRIJIĆ-SAMARŽIJA, prorektorica za studije i studente Sveučilišta u Rijeci

– SUNČICA ŽIGIĆ, dipl. pedagoginja, urednica u Informativno-medijskome servisu za obrazovanje i znanost Hrvatske radiotelevizije

– prof. dr. sc. VLADIMIR STRUGAR, sveučilišni profesor u mirovini

– ZDENKA ČUKELJ, prof., načelnica Sektora za predškolski i osnovnoškolski odgoj i obrazovanje Ministarstva znanosti, obrazovanja i sporta

– ZLATKO STIĆ, prof., ravnatelj Prirodoslovne škole Vladimira Preloga u Zagrebu.

II.

Članovima Odbora »Nagrade Ivan Filipović« imenovanima s početkom mandata 28. rujna 2012., mandat je prestao 28. rujna 2014., protekom zakonskog roka od dvije godine.

Klasa: 021-13/14-06/11

Zagreb, 30. siječnja 2015.

HRVATSKI SABOR

Predsjednik

Hrvatskoga sabora

Josip Leko, v. r.